On s'ha creat Moments, la xarxa social que vol ser líder en dos mesos?

Tue, 29 Nov 2022 13:58:00 +0100

Mariola Dinarès i Roc Massaguer, Outconsumer, es desplacen fins al setup de Miquel Castany, abans conegut pels mems que feia sota el pseudònim d'El Racó de l'Hipòlit i ara impulsor d'una nova xarxa social, Moments.
La xarxa ofereix planificar, compartir i emmagatzemar moments, en un espai en el qual l'usuari pot compartir imatges, vídeos, àudios o textos diversos relacionats amb aquest record, tot i que també hi ha la possibilitat d'emmagatzemar-los i no compartir-los. En el seu primer any de vida, Moments ja té 400.000 descàrregues globals amb usuaris de tot el món.

A més, Roc Massaguer també analitza els directes que fa a Twitch el seleccionador espanyol de futbol masculí, Luis Enrique, des de Qatar.